

I SAMARBEID MED



**PRAKTISK INFORMASJON**

**VINTERSERIEN 2016**

****

**Hei alle sammen!**

Først og fremst får vi ønske dere alle et **RIKTIG GODT NYTT ÅR** og håper at dere alle er klare for Vinterserien 2016. Noen av lagene startet allerede sist helg, i et fryktelig snøvær, men det gikk på et vis det også!

Til helgen er det meldt styggkaldt, så inngangen på årets turnering gir utfordringer. De er imidlertid til for å overvinnes – ikke sant!

**DERE FÅR ALLE MELDING OM KOMMENDE HELGS PROGRAM TORSDAG KVELD!**

Her kommer litt praktisk informasjon om årets Vinterserie:

For det første: er du i tvil om ting, sjekk turneringens reglement (vedlagt) eller ring/sms/mail undertegnede!

Vinterserien 2016 består av rundt 160 lag, og vi skal gjennom rundt 430 kamper før vi setter strek for den syvende utgaven av turneringen i april. Det er således svært viktig at alle følger opp og med gjennom hele turneringsperioden.

**KAMPENE**

Kampprogrammet oppdateres og legges ut på:

[**http://www.profixio.com/matches/fjellhamar-vinterserie-2016**](http://www.profixio.com/matches/fjellhamar-vinterserie-2016)

Ved endringen vil vi fra nå av sende mail direkte til de involverte og be om bekreftelse før disse legges ut på nevnte nettadresse.

Vær også oppmerksom på at værforbehold tas ved ekstrem kulde (under 13 grader minus) og at det kan oppstå pauser/forsinkelser ved store nedbørsmengder.

Ved ankomst anlegget er det Fjellhamar FKs helgeansvarlig dere skal kontakte for å få svar på spørsmål eller ta opp ting. Helgeansvarliges mobilnummer ser **928 79 038**.

**PREMIERING**

For 5er og 7er fotball er det premie til alle deltagende spillere. Utdeling av disse skjer etter at laget har spilt siste kamp i turneringen. For klassene med sluttspill (9er og 11er) er det premier til de tre beste i hver klasse.

**ARENAENE**

Fjellhamar stadion finner du her:

<http://www.fotball.no/fotballdata/Anlegg/Hjem/?fiksId=7284>

I kampprogrammet står Fjellhamar stadion som F11 (Fjellhamar 11er bane), F9-A (9er bane) og B, F7-A (7er bane) og B og F5-A (5erog B.

Torshov kunstgress finner du her:

<http://www.fotball.no/fotballdata/Anlegg/Hjem/?fiksId=7286>

I kampprogrammet står Fjellhamar stadion som T11 (Torshov 11er bane), T9-A (9er bane) og B, T7-A (7er bane) og B og T5-A (5erog B.

Sandbekken kunstgress finner du her:

<http://www.fotball.no/fotballdata/Anlegg/Hjem/?fiksId=2254>

I kampprogrammet står Sandbekken kunstgress på Løvenstad som S11 (Sandbekken 11er bane), S9-A (9er bane) og B, S7-A og B og S5-A og B.

På alle anleggene i Vinterserien vil du finne kafeer med godt utvalg. Du kan benytte deg av betalingsterminal både på Fjellhamar, Torshov (Lørenskoghallen) og på Sandbekken. På Fjellhamar er vi også stolte over å kunne gi deg sunne Bama-produkter som del av dette.

**GARDEROBENE**

På Sandbekken er det seks garderober og gode dommerfasiliteter, og således god plass til alle som skal i aksjon. På Fjellhamar er det bare maks to garderober (+ en skiftemulighet) og det gjør at man må være innstilt på å være disiplinert og fleksibel under oppholdet her.

På Torshov skiftes det i Lørenskoghallen ved Lørenskog vgs (gangvei ned til banen).

**PARKERING**

På Sandbekken er det parkering både rett utenfor klubbhuset/banene, samt på den andre siden av hovedveien, ved Sandbekken skole.

På Fjellhamar er det parkering utenfor klubbhuset, og på lørdager også ved Fjellhamar Kirkes parkeringsplasser. Søndager kan også merkede P-plasser utenfor Coop Mega benyttes. Parkeringen er gratis! På Torshov parkeres det ved Lørenskog vgs, og merk at innkjøring forbudt-skilt ikke gjelder i helgene og at parkeringsplassen nede ved Lørenskoghallen kan brukes. Det kan også plassene nedenfor Luftambulansens hovedkvarter.

**PÅ NETT**

Du finner info og nyheter om vinterserieturneringen vår på våre hjemmesider <http://kxweb.no/portal/theme/team/main.do?teamId=18335>

og på facebook

<https://www.facebook.com/pages/Fjellhamar-FKs-VINTERSERIE/710369435699917>

Hilsen

Øivind Smestad

Administrativ leder

Fjellhamar FK

Mobil: 0047 41 90 69 23

Epost: vinterserie@fjellhamarfotball.no

